Яков Полонски
По сборища закретал под своя кръст…

Превод от руски: Ана Александрова, —

chitanka.info

По сборища закретал под своя кръст, поете,

ще срещнеш на площада вместо пощада — смях!

Пред варвари не спомняй скрижалните завети

и не принасяй жертви с тях!

На жадните за правда ти слово на утеха

бъди! И бич, жигосващ разпуснатата страст!

Знай, модната шикарност е лустро за успеха!

Със рими да е бляскав твоя глас!

Щом сляпа е тълпата и правда не намира,

и щом от равнодушност е този свят обзет,

оковите трофейно понесъл вместо лира —

на тая сган ненужен е поет!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.